***Projekts***

2018. gada Rīkojums Nr.

Rīgā (prot. Nr. )

**Par valsts nekustamā īpašuma nedzīvojamās telpas K. Valdemāra ielā 4-35, Rēzeknē ieguldīšanu valsts akciju sabiedrības “Elektroniskie sakari” pamatkapitālā**

1. Saskaņā ar Publiskas personas mantas atsavināšanas likuma 40. pantu, lai nodrošinātu racionālu un efektīvu radiofrekvenču spektra un numerācijas resursu pārvaldi elektronisko sakaru nozarē, pilnveidot radiofrekvenču pārvaldības mehānismu, nodrošināt nepārtrauktu radiofrekvenču spektra uzraudzību un efektīvu frekvenču resursu plānošanu, kā arī publiskas personas komercdarbību saskaņā ar [Valsts pārvaldes iekārtas likuma](http://likumi.lv/ta/id/63545-valsts-parvaldes-iekartas-likums" \t "_blank) [88. panta](http://likumi.lv/ta/id/63545-valsts-parvaldes-iekartas-likums" \l "p88" \t "_blank) pirmās daļas 2. punktu, atļaut Vides aizsardzības un reģionālās attīstības ministrijai ieguldīt valsts akciju sabiedrības “Elektroniskie sakari” pamatkapitālā kā mantisko ieguldījumu valsts nekustamo īpašumu K. Valdemāra ielā 4 – 35, Rēzeknē (kadastra numurs 2100 901 3798), kas sastāv no nedzīvojamās telpas Nr. 35 (telpu grupas kadastra apzīmējums 2100 004 0830 001 035) 50 m2 platībā, 4800/383750 kopīpašuma domājamām daļām no būves (kadastra apzīmējums 2100 004 0830 001), un 4800/383750 kopīpašuma domājamām daļām no zemes (kadastra apzīmējums 2100 004 0830) 10 800 *euro* vērtībā, kas ierakstīts zemesgrāmatā uz valsts vārda Vides aizsardzības un reģionālās attīstības ministrijas personā.

2. Vides aizsardzības un reģionālās attīstības ministrijai kā valsts kapitāla daļu turētājai nodrošināt, ka šā rīkojuma 1. punktā minētais nekustamais īpašums tiek atgūts valsts īpašumā, attiecīgi samazinot valsts akciju sabiedrības “Elektroniskie sakari” pamatkapitālu, ja tas atbilstoši Komerclikumā noteiktajām normām vairs nav nepieciešams valsts akciju sabiedrības “Elektroniskie sakari” komercdarbībai.

Ministru prezidents Māris Kučinskis

Vides aizsardzības un reģionālās

attīstības ministrs Kaspars Gerhards